CELEX: 62014TN0003
Language: sl
Date: 2014-01-02 00:00:00
Title: Zadeva T-3/14: Tožba, vložena 2. januarja 2014 – Anudal Industrial proti Komisiji

22.2.2014   
            
            
               SL
            
            
               Uradni list Evropske unije
            
            
               C 52/50
            
         Tožba, vložena 2. januarja 2014 – Anudal Industrial proti Komisiji
   (Zadeva T-3/14)
   2014/C 52/96
   Jezik postopka: španščina
   
      Stranki
   
   
      Tožeča stranka: Anudal Industrial, SL (Badalona, Španija) (zastopniki: J. García Muñoz, J. Jiménez-Blanco in J. Corral García, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člene od 1 do 6 Sklepa razglasi za nične;
            
         
               —
            
            
               podredno, člen 4 Sklepa razglasi za ničen v delu, v katerem je odrejeno vračilo pomoči, in
            
         
               —
            
            
               Komisiji naloži plačilo vseh stroškov postopka.
            
         
      Tožbeni razlogi in bistvene trditve
   
   Sklep, ki se izpodbija v tem postopku, je isti kot v zadevi T-515/13, Španija proti Komisiji.
   Tožeča stranka v utemeljitev tožbe navaja pet razlogov.
   
               1.
            
            
               Izpodbijani sklep vsebuje bistvene kršitve postopka in kršitve členov 20, 21 in 41(1) Listine Evropske unije o temeljnih pravicah, saj je bil izdan na podlagi postopka preiskave, v katerem so bile storjene bistvene nepravilnosti.
            
         
               2.
            
            
               Napačna uporaba prava zaradi kršitve členov 107 PDEU in 108 PDEU, ker se je štelo, da so ukrepi iz zadevnega postopka državna pomoč, ne da bi se dokazala njihova selektivnost.
            
         
               3.
            
            
               Napačna uporaba prava zaradi kršitve členov 107 PDEU in 108 PDEU, ker se je štelo, da so ukrepi iz zadevnega postopka državna pomoč, ne da bi se dokazalo, da nameravani ukrepi vplivajo na promet Skupnosti.
            
         
               4.
            
            
               Napačna uporaba prava zaradi kršitve člena 107(1) PDEU in zaradi pomanjkljive obrazložitve, ker je bil ugotovljen obstoj državne pomoči, gospodarska interesna združenja in njihovi vlagatelji pa so bili opredeljeni kot upravičenci, ne da bi jim ta pomoč nudila konkurenčno prednost ali vplivala na trgovino Skupnosti v zadevnih sektorjih.
            
         
               5.
            
            
               Napačna uporaba prava pri odredbi vračila morebitne pomoči, pri čemer so bili kršeni načela pravne varnosti, zaupanja v pravo in enakega obravnavanja ter člen 14 Uredbe (ES) št. 659/1999.